Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 422/10/8811	Trebišov, 12.2.2013
EEČ : 2-69-59-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka XXXXX neplní pravidelne a včas v mieste svojho bydliska, ako aj inde vyživovaciu povinnosť, ktorá jej vyplýva zo Zákona o rodine a ktorá jej bola uložená XXXXX XXXXX zo dňa 15.04.2005, ktorý nadobudol právoplatnosť dňa 10.05.2005, ktorým bola zaviazaná prispievať na výživu svojej dcéry sumou 23,24 € mesačne, vždy do každého 25. dňa toho ktorého mesiaca vopred k rukám starej matky dieťaťa XXXXX, čím jej takto za obdobie od mesiaca september 2012 až doposiaľ vznikol dlh na bežnom výživnom vo výške 127,80 €.

Odôvodnenie:
	Uznesením policajného orgánu OO PZ XXXXX pod sp. zn.  ČVS: ORP-622/TV-TV-2010 zo dňa 29.07.2010 bolo vznesené obvinenie XXXXX, XXXXX  pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinená v priebehu skráteného vyšetrovania využila ustanovenie § 86 písm. a  Tr. zákona o účinnej ľútosti a dlh na bežnom výživnom za obdobie od mesiaca september 2012 - doposiaľ vo výške 127,80 € uhradila k rukám starej matky dieťaťa XXXXX dňa 24.01.2013 peňažným poštovým poukazom prostredníctvom p. XXXXX a jej manžela XXXXX, ktorí sú svokrovcami obvinenej.

Uvedenú skutočnosť potvrdila vo svojej výpovedi dňa 02.02.2013 aj stará matka dieťaťa, XXXXX v ktorej uviedla, že dlh na bežnom výživnom za žalované obdobie považuje zo strany svojej dcéry - obvinenej, za uhradený. 

	Keďže trestný čin nemal trvalé nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka